 Ọnụ Ọgụgụ 36  Ndị isi nke ndị bụ nna nezinụlọ ụmụ Gilied nwa Mekia nwa Manase, ndị si nezinụlọ ụmụ Josef, wee bịa gwa Mozis na ndị isi, bụ ndị isi nke ndị bụ nna nụmụ Izrel,sị: Jehova nyere onyenwe m iwu ka o site nife nza nye ụmụ Izrel ala ha ga-enweta; Jehova nyekwara onyenwe m iwu ka o were ihe nketa Zelofehad nwanne anyị nwoke nye ụmụ ya ndị inyom.Ọ bụrụ na onye ọ bụla nime ụmụ ndị ikom si nebo ọzọ netiti ụmụ Izrel alụọ ha, a ga-agụpụ ihe nketa ndị inyom ahụ nihe nketa ndị nna anyị wee gbakwụnye ya nihe nketa nke ebo ha ga-alakwuru, e wee gụpụ ya nihe nketa anyị nwetara.Mgbe afọ Jubili ụmụ Izrel ga-eru, a ga-agbakwụnyekwa ihe nketa ndị inyom a nihe nketa ebo ha lakwuuru; e wee gụpụ ihe nketa ha nihe nketa nke ebo ndị nna anyị.Jehova wee gwa Mozis ka o nye ụmụ Izrel iwu, sị: Ihe ebo ụmụ Josef kwuru ziri ezi.Nke a bụ ihe Jehova nyere niwu maka ụmụ Zelofehad, sị, Onye ọ bụla masịrị ha ga-alụrụ ha. Kama ọ bụ nezinụlọ dị nebo nna ha ka ha ga-alụ di.Ọ dịghịkwa ihe nketa ụmụ Izrel nke ga-esi notu ebo gafeere ebo ọzọ, nihi na onye ọ bụla nime ụmụ Izrel ga-ebi nala nke ebo nna nna ya hà ketara.Nwaanyị ọ bụla nke nwetara ihe nketa nebo ụmụ Izrel ga-alụ onye si notu nime ezinụlọ nke ebo nna ya, ka onye ọ bụla nime ụmụ Izrel wee nweta ihe nketa nna nna ya hà.Ihe nketa ọ bụla ekwesịghị isi notu ebo gafeere ebo ọzọ, nihi na ebo nke ọ bụla nebo ụmụ Izrel kwesịrị ịnọgide nala o ketara.Dị nnọọ ka Jehova nyere Mozis niwu, otú ahụ ka ụmụ Zelofehad mere.Mala, Teza na Họgla na Milka na Noa, bụ ụmụ Zelofehad, wee lụọ di, ọ bụ ụmụ nke ụmụnne nna ha lụrụ ha.Ọ bụ ụfọdụ nime ndị si nezinụlọ ụmụ Manase nwa Josef lụrụ ha, ka ihe nketa ha wee dịgide nebo ezinụlọ nna ha.Ndị a bụ iwu na mkpebi ikpe Jehova nyere ụmụ Izrel site nọnụ Mozis na mbara ọzara Moab nke dị nakụkụ Jọdan, nebe dị nso na Jeriko. 